รัฐบาลไทย-ข่าวทำเนียบรัฐบาล-ร้อยเอก ธรรมนัส ร่วมประชุมคณะกรรมการแก้ไขปัญหาราคาสัตว์น้ำตกต่ำ  วางมาตรการตามหลักสากลในการควบคุมการนำเข้าสินค้าสัตว์น้ำ
วันศุกร์ที่ 9 กุมภาพันธ์ 2567
ร้อยเอก ธรรมนัส ร่วมประชุมคณะกรรมการแก้ไขปัญหาราคาสัตว์น้ําตกต่ํา  วางมาตรการตามหลักสากลในการควบคุมการนําเข้าสินค้าสัตว์น้ํา
ร้อยเอก ธรรมนัส ร่วมประชุมคณะกรรมการแก้ไขปัญหาราคาสัตว์น้ําตกต่ํา วางมาตรการตามหลักสากลในการควบคุมการนําเข้าสินค้าสัตว์น้ํา
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ได้เข้าร่วมการประชุมคณะกรรมการแก้ไขปัญหาราคาสัตว์น้ําตกต่ํา ณ ห้องประชุมกุลาดํา ชั้น 7 อาคารจุฬาภรณ์ กรมประมง โดยที่ประชุมได้มีการพิจารณาข้อร้องเรียนปัญหาราคาสินค้าสัตว์น้ําตกต่ํา เนื่องจากมีการนําเข้าสัตว์น้ํามาจําหน่ายในประเทศ ทําให้สินค้าสัตว์น้ําในประเทศมีราคาตกต่ํา ส่งผลให้ชาวประมงประสบภาวะขาดทุน ซึ่งกระทรวงเกษตรและสหกรณ์ โดยกรมประมง ได้วิเคราะห์สถานการณ์การนําเข้าและราคาสินค้าสัตว์น้ําในภาพรวมของไทย รวมทั้งวิเคราะห์สถานการณ์การค้าและราคาสินค้าบางชนิด ได้แก่ สินค้าหมึกและซูริมิ ตลอดจนดําเนินการตามมาตรการควบคุมการนําเข้าสินค้าสัตว์น้ําและมาตรการที่เกี่ยวข้อง เพื่อแก้ไขราคาสินค้าสัตว์น้ําอย่างเร่งด่วน
ที่ประชุมได้พิจารณาข้อเสนอของผู้ร้องเรียนที่ให้ใช้มาตรการควบคุมการนําเข้าสินค้าสัตว์น้ํา ได้แก่ 1.ขอให้หยุดการนําเข้าสัตว์น้ํา 2.ขอให้กําหนดปริมาณสัตว์น้ําที่สามารถนําเข้ามาในประเทศได้ ให้สอดคล้องกับกําลังการผลิตและความต้องการในประเทศ 3.ขอให้กําหนดมาตราฐานสัตว์น้ําที่จะนําเข้ามาให้เป็นมาตราฐานเดียวกับชาวประมงในประเทศ (IUU) 4.ขอให้มีความเข้มงวดในการตรวจสอบสินค้าสัตว์น้ํานําเข้า 5.กําหนดอัตราจัดเก็บภาษีนําเข้าสัตว์น้ําให้สอดคล้องกับสถานการณ์ปัจจุบันนั้น กระทรวงเกษตรฯ โดยกรมประมง ไม่มีมาตรการให้หยุดการนําเข้าสัตว์น้ํา และไม่มีการกําหนดปริมาณสัตว์น้ําที่อนุญาตให้นําเข้ามา เนื่องจากการดําเนินการดังกล่าวจะขัดกับหลักการค้าระหว่างประเทศขององค์การการค้าโลก (WTO) แต่ได้มีการยกระดับการควบคุมตรวจสอบสัตว์น้ําที่นําเข้ามาในประเทศให้เป็นไปตามมาตรฐานที่เกี่ยวข้องอย่างเคร่งครัด ทั้งมาตรการด้านสุขอนามัย และมาตรฐานคุณภาพของสินค้าสัตว์น้ํา เช่น เพิ่มการเปิดตรวจสินค้ากุ้งและการกักกันเพื่อตรวจโรคเป็น 100% การเพิ่มอัตราการสุ่มเก็บตัวอย่างสินค้าปลากะพงเพื่อนําไปวิเคราะห์สารตกค้างและสารปนเปื้อนเพื่อป้องกันอันตรายต่อผู้บริโภคจากเดิม 2% เป็น 10% การกําหนดให้ต้องมีหนังสือรับรองสุขอนามัย (Health Certificate) เป็นต้น สําหรับสินค้าสัตว์น้ําที่จับจากทะเลมีมาตรการป้องกันการนําเข้าสัตว์น้ําและผลิตภัณฑ์สัตว์น้ําที่มาจากการทําประมงที่ไม่ชอบด้วยกฎหมาย (IUU) โดยกําหนดให้ผู้นําเข้าต้องแสดงหนังสือรับรองการจับสัตว์น้ํา (Catch Certificate) หรือเอกสารอื่นที่สามารถแสดงได้ว่าสัตว์น้ําที่จับได้ไม่เกี่ยวข้องกับการทําประมง IUU และสามารถตรวจสอบและยืนยันแหล่งที่มาของสัตว์น้ําได้ จึงจะได้รับอนุญาตให้นําเข้า นอกจากนี้ กระทรวงเกษตรฯ โดยกรมประมงได้จัดตั้งศูนย์ปฏิบัติการต่อต้านการนําเข้า – ส่งออกสินค้าประมงผิดกฎหมาย เพิ่มความเข้มข้นในการเฝ้าระวังและตรวจป้องกันการลักลอบนําเข้า
นอกจากนี้ ที่ประชุมได้รับทราบได้รับทราบการแก้ไขปัญหาราคาปลากะพงตกต่ํา : โครงการเชื่อมโยงระบายจําหน่ายปลากะพงปี 2567 ของกระทรวงพาณิชย์ด้วย ร่างกฎกระทรวงการจัดเก็บค่าธรรมเนียมในอนุญาตนําสัตว์หรือซากสัตว์เข้ามาในราชอาณาจักรตามกฎหมายว่าด้วยโรคระบาดสัตว์ ซึ่งในประเด็นการจัดเก็บค่าธรรมเนียมการนําเข้าสัตว์น้ํานั้น ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ได้มอบหมายให้ภาคเอกชน ทั้งหอการค้าไทยและสภาหอการค้าแห่งประเทศไทย สมาคมอาหารแช่เยือกแข็งไทย และสมาคมการประมงแห่งประเทศไทย ร่วมกันหารือแนวทางเพื่อให้มีข้อสรุปในภาพรวมของเอกชน เพื่อให้การพิจารณาค่าธรรมเนียมการนําเข้าสัตว์น้ําเป็นไปอย่างเหมาะสมและได้รับการยอมรับจากทุกฝ่าย